Κρις Άντερσον: Έλον, ποιο τρελό όνειρο
σε οδήγησε στο να έρθεις αντιμέτωπος
με την αυτοκινητοβιομηχανία και να φτιάξεις ένα ηλεκτρικό αυτοκίνητο;
Έλον Μασκ: Πιστεύω ξεκίνησε όταν ήμουν ακόμη στο πανεπιστήμιο.
Διερωτόμουν, Ποια είναι τα προβλήματα που είναι πιο πιθανό
να επηρεάσουν το μέλλον του κόσμου και το μέλλον της ανθρωπότητας;
Πιστεύω είναι εξαιρετικά σημαντικό να έχουμε βιώσιμο σύστημα μεταφορών
και βιώσιμη παραγωγή ενέργειας.
Αυτή η σύνδεση βιωσιμότητας με το ενεργειακό πρόβλημα
είναι το μεγαλύτερο πρόβλημα που πρέπει να λύσουμε σε αυτό τον αιώνα,
ανεξάρτητα από περιβαλλοντικές ανησυχίες.
Κατ ακρίβεια, ακόμη και αν η παραγωγή CO2 ήταν καλή για το περιβάλλον,
δεδομένου ότι θα μας τελειώσουν οι υδρογονάνθρακες,
πρέπει να βρούμε βιώσιμους τρόπους λειτουργίας.
ΚΑ: Σχεδόν όλος ο αμερικάνικος ηλεκτρισμός παράγεται
από την κατανάλωση ορυκτών καυσίμων.
Πώς βοηθάει ένα ηλεκτρικό αμάξι το οποίο καταναλώνει από αυτόν τον ηλεκτρισμό;
ΕΜ: Λοιπόν. Υπάρχουν δύο μέρη σε αυτή την απάντηση.
Το πρώτο είναι, ακόμη κι αν πάρεις το ίδιο καύσιμο
και το καταναλώσεις στη μονάδα παραγωγής ενέργειας
και το χρησιμοποιήσεις για να φορτίσεις ηλεκτρικά αμάξια, και πάλι είναι καλύτερα.
Για παράδειγμα, αν πάρεις φυσικό αέριο,
το οποίο είναι η πιο διαδεδομένη πηγή καυσίμων,
εάν το κάψεις σε μια μοντέρνα
τουρμπίνα φυσικού αερίου της General Electric,
θα έχεις περίπου 60% απόδοση.
Εάν βάλεις την ίδια ποσότητα καυσίμου σε ένα κινητήρα εσωτερικής καύσης
θα έχεις 20% απόδοση.
Ο λόγος που συμβαίνει αυτό είναι επειδή, σε μια μονάδα παραγωγής ενέργειας
έχεις την ευχέρεια να έχεις κάτι που ζυγίζει πάρα πολύ,
που είναι ογκώδες,
και μπορείς να χρησιμοποιείς τη θερμική απώλεια
και να τρέχεις μια τουρμπίνα ατμού και να έχεις έτσι
μια δευτερεύουσα πηγή ενέργειας.
Έτσι, λαμβάνοντας υπόψη την απώλεια μεταφοράς, και όλες τις άλλες απώλειες,
ακόμη κι αν χρησιμοποιείς την ίδια πηγή ενέργειας, είναι τουλάχιστον 2 φορές καλύτερα
να φορτίζεις ένα ηλεκτρικό αμάξι από το να το καις στη μονάδα παραγωγής.
ΚΑ: Αυτή η κλίμακα προσφέρει αποδοτικότητα.
ΕΜ: Ναι , όντως.
Το άλλο σημείο είναι, ούτως η άλλως πρέπει να έχουμε βιώσιμα μέσα
παραγωγής ενέργειας, παραγωγής ηλεκτρισμού.
Δεδομένου ότι πρέπει να λύσουμε το πρόβλημα της βιώσιμης παραγωγής ηλεκτρισμού,
το λογικό είναι να χρησιμοποιούμε ηλεκτρικά αμάξια
σαν το κύριο μέσο μεταφοράς.
ΚΑ: Έχουμε ένα βίντεο εδώ
που δείχνει τη συναρμολόγηση ενός Tesla ,
το οποίο, εάν μπορούμε να παίξουμε αυτό το βίντεο --
Λοιπόν, ποια είναι η καινοτομία στη διαδικασία κατασκευής αυτού του οχήματος;
ΕΜ: Λοιπόν, για να επιταχύνουμε την εισαγωγή των ηλεκτρικών μέσων μεταφοράς,
και η άποψη μου είναι ότι,
όλα τα μεταφορικά μέσα θα γίνουν πλήρως ηλεκτρικά
με την ειρωνική εξαίρεση των πυραύλων.
Απλά δεν μπορείς να παρακάμψεις τον τρίτο νόμο του Νεύτωνα.
Το ερώτημα είναι πώς επιταχύνεις
την έλευση των ηλεκτρονικών μέσων;
Για να το πετύχεις αυτό για τα αμάξια, πρέπει να κατασκευάσεις
ένα ενεργειακά αποδοτικό αμάξι,
το οποίο σημαίνει πρέπει να είναι απίστευτα ελαφρύ,
και αυτό που βλέπετε εδώ
είναι το μόνο μέρος του αυτοκινήτου που είναι αλουμίνιο
φτιαγμένο στη Βόρεια Αμερική.
Εφαρμόσαμε πολλές τεχνικές σχεδίασης πυραύλων
για να κάνουμε το αμάξι ελαφρύ παρότι την υπερμεγέθη μπαταρία.
Επίσης έχει το μικρότερο αεροδυναμικό συντελεστή
από οποιοδήποτε αμάξι του ίδιου μεγέθους.
Σαν αποτέλεσμα, η κατανάλωση ενέργειας είναι πολύ χαμηλή,
και έχει την πιο εξελιγμένη μπαταρία,
και αυτό του δίνει το ανταγωνιστικό εύρος,
έτσι μπορείς να έχεις μια ακτίνα περίπου 400 χιλιόμετρα.
ΚΑ: Αυτές οι μπαταρίες είναι εξαιρετικά βαριές,
αλλά πιστεύεις ότι είναι εφικτό,
με το να συνδυάσεις ελαφρύ σασί, βαριά μπαταρία,
να έχεις εξαιρετική απόδοση.
ΕΜ: Ακριβώς. Το υπόλοιπο μέρος του αμαξιού πρέπει να είναι πολύ ελαφρύ
για να αντισταθμίζει το βάρος της μπαταρίας,
και πρέπει να έχεις χαμηλό αεροδυναμικό συντελεστή για να επιτυγχάνεις καλή απόσταση στον αυτοκινητόδρομο.
Κατ ακρίβεια, πελάτες του Model S
συναγωνίζονται ο ένας τον άλλο
για το ποιος θα πετύχει τη μεγαλύτερη δυνατή απόσταση.
Νομίζω κάποιος πρόσφατα διένυσε 675 χιλιόμετρα με μία φόρτιση.
ΚΑ: Ο Μπρούνο Μπάουντερ, ο οποίος είναι εδώ τώρα,
έσπασε το παγκόσμιο ρεκόρ. ΕΜ: Συγχαρητήρια.
ΚΑ: Αυτά είναι τα καλά νέα. Τα κακά νέα είναι ότι
για να το καταφέρει έπρεπε να πηγαίνει με μια σταθερή ταχύτητα 29 χμ/ώρα
και τον σταμάτησαν οι αστυνομικοί. (Γέλια)
ΕΜ: Σίγουρα μπορείς να οδηγήσεις --
εάν πηγαίνεις με 105 χμ/ώρα,
υπό κανονικές συνθήκες,
400 χιλιόμετρα είναι ένας ικανοποιητικός αριθμός.
ΚΑ: Ας δείξουμε το δεύτερο βίντεο
που δείχνει το Tesla εν δράσει πάνω στον πάγο.
Δεν πείστηκαν καθόλου οι δημοσιογράφοι του The New York Times παρεμπιπτόντως.
Ποιο είναι το πιο συναρπαστικό μέρος της εμπειρίας
του να οδηγείς το αμάξι;
ΕΜ: Στη δημιουργία ενός ηλεκτρικού αμαξιού,
η απόκριση του αυτοκινήτου είναι πραγματικά απίστευτη.
Θέλαμε οι πελάτες μας να νιώθουν ότι έχουν
σχεδόν μια εγκεφαλική σύνδεση με το αμάξι,
να νιώθεις ότι εσύ και το αμάξι είστε ένα,
και ενώ στρίβεις ή επιταχύνεις, απλά γίνεται,
όπως όταν το αμάξι έχει ESP.
Μπορείς να το πετύχεις αυτό σε ένα ηλεκτρικό αμάξι λόγω της απόκρισης του.
Δεν μπορείς να το κάνεις αυτό με ένα βενζινοκίνητο αμάξι.
Πιστεύω ότι είναι μια έντονη διαφορά,
και τα άτομα το βιώνουν αυτό όταν έρθουν για test drive.
ΚΑ: Είναι πανέμορφο αλλά πολύ ακριβό αμάξι.
Υπάρχουν βλέψεις για το μέλλον όπου το αμάξι
θα πωλείται και στην ευρύτερη αγορά;
ΕΜ: Ναι. Ο στόχος του Tesla ήταν πάντα
να υπάρχει μια διεργασία με τρία μέρη,
όπου η πρώτη έκδοση ήταν ένα ακριβό αμάξι με περιορισμένο αριθμό,
η έκδοση 2 είναι μεσαία τιμή και μεσαίος αριθμός αμαξιών,
και η τρίτη έκδοση χαμηλή τιμή, μεγάλος αριθμός.
Αυτή τη στιγμή βρισκόμαστε στην έκδοση 2.
Στην αρχή είχαμε ένα σπορ αμάξι των 100.000 δολαρίων, το Roadster.
Μετά είχαμε το Model S, το οποίο ξεκινάει από τα 50.000 δολάρια.
Και το αμάξι μας της τρίτης γενιάς το οποίο ευελπιστούμε
να βγει σε κυκλοφορία σε 3 - 4 χρόνια
θα κοστίζει 30.000 δολάρια.
Αλλά όποτε βγαίνει στο προσκήνιο μια νέα τεχνολογία,
συνήθως απαιτούνται 3 κύριες εκδόσεις
για να γίνει ένα πετυχημένο προϊόν μαζικής κυκλοφορίας.
Πιστεύω ότι παρουσιάζουμε πρόοδο προς αυτή τη κατεύθυνση
και είμαι αισιόδοξος ότι θα φτάσουμε στο στόχο μας.
ΚΑ: Όπως έχει η κατάσταση τώρα, εάν έχεις μια σύντομη διαδρομή προς τη δουλειά σου,
μπορείς να πας, να γυρίσεις πίσω, και να το φορτίσεις στο σπίτι.
Δεν υπάρχει ένα τεράστιο διεθνές δίκτυο από σταθμούς φόρτισης που να είναι ικανοποιητικά γρήγοροι.
Προβλέπεις να εγκαθιδρυθεί κάτι τέτοιο,
ή μόνο σε μερικές σημαντικές διαδρομές;
ΕΜ: Κατ ακρίβεια, υπάρχουν πολύ περισσότεροι σταθμοί φόρτισης
απ' ό,τι νομίζει ο κόσμος,
και στο Tesla έχουμε αναπτύξει κάτι που
ονομάζεται τεχνολογία υπερφόρτισης,
η οποία προσφέρεται δωρεάν για βίου,
εάν αγοράσεις ένα Model S.
Αυτό είναι κάτι που ίσως πολύς κόσμος δεν αντιλαμβάνεται.
Κατ ακρίβεια έχουμε καλύψει την Καλιφόρνια και τη Νεβάδα,
όπως επίσης και την Ανατολική ακτή
από τη Βοστόνη στην Ουάσιγκτον.
Μέχρι το τέλος του χρόνου θα μπορείς να οδηγήσεις
από το Λος Άντζελες στη Νέα Υόρκη
χρησιμοποιώντας μόνο το δίκτυο Υπερφόρτισης,
το οποίο φορτίζει 5 φορές πιο γρήγορα από οτιδήποτε άλλο.
Το σημείο-κλειδί είναι να έχεις ένα λόγο οδήγημα-στάσης,
περίπου έξι ή εφτά.
Έτσι εάν οδηγείς για 3 ώρες,
θα θες να σταματήσεις για 20-30 λεπτά,
επειδή αυτή είναι η διάρκεια που συνήθως κάνει στάση ο κόσμος.
Έτσι εάν ξεκινούσες ένα ταξίδι στις 9 το πρωί,
το μεσημέρι θα θες να σταματήσεις για να πάρεις κάτι να φας,
να πας τουαλέτα, να πάρεις καφέ, και να συνεχίσεις.
Κ.Α: Η πρόταση σου λοιπόν για τους καταναλωτές είναι, η πλήρης φόρτιση, μπορεί να πάρει μια ώρα.
Μην περιμένεις λοιπόν να είσαι έτοιμος να φύγεις σε 10 λεπτά.
Περίμενε μια ώρα, αλλά τα καλά νέα είναι,
βοηθάς στη διάσωση του πλανήτη,
και επιπλέον, το ρεύμα είναι δωρεάν. Δεν πληρώνεις τίποτα.
Ε.Μ: Κατ ακρίβεια, αυτό που περιμένουμε είναι ο κόσμος
να σταματάει για 20 με 30 λεπτά, όχι για μια ώρα.
Είναι καλύτερα να οδηγείς για 260, 270 χιλιόμετρα
και να κάνεις μια στάση μισής ώρας
και μετά να συνεχίσεις.
Αυτή είναι η κανονική ροή ενός ταξιδιού.
Κ.Α: Εντάξει. Αυτή δεν είναι μόνη σου απάντηση στο ενεργειακό πρόβλημα.
Δουλεύεις επίσης και σε μια εταιρία ηλιακής ενέργειας τη SolarCity.
Ποιο είναι το ασυνήθιστο στοιχείο σε αυτό;
ΕΜ: Όπως ανάφερα και πριν,
πρέπει να έχουμε βιώσιμη παραγωγή και κατανάλωση
ηλεκτρισμού,
και είμαι αρκετά αισιόδοξος ότι το κύριο μέσο
παραγωγής ενέργειας θα είναι η ηλιακή ενέργεια.
Στην ουσία είναι έμμεση πυρηνική σχάση.
Έχουμε αυτή τη τεράστια γεννήτρια σχάσης στον ουρανό που ονομάζεται ήλιος,
και απλά πρέπει να πάρουμε λίγη από αυτή την ενέργεια
για τους σκοπούς της ανθρωπότητας.
Αυτό που ξέρει πολύς κόσμος αλλά δεν το αντιλαμβάνονται ακριβώς
είναι ότι ο κόσμος διατηρείται σχεδόν εξ ολοκλήρου από την ηλιακή ενέργεια.
Εάν δεν υπήρχε ο ήλιος, θα είμασταν μια παγωμένη μπάλα από πάγο
στους 3 βαθμούς Κέλβιν,
ο ήλιος προσφέρει ενέργεια σε ολόκληρο το σύστημα της ατμοσφαιρικής κατακρήμνισης.
Ολόκληρο το οικοσύστημα συντηρείται από την ηλιακή ενέργεια.
ΚΑ: Ναι αλλά σε 1 λίτρο βενζίνης, στην ουσία
έχεις συμπιεσμένα σε ένα μικρό χώρο
χιλιάδες χρόνια ηλιακής ενέργειας,
έτσι είναι δύσκολο να φανταστούμε την ηλιακή ενέργεια σαν πιο αποδοτική λύση,
σε σύγκριση για παράδειγμα με το φυσικό αέριο.
Πώς θα μπορέσεις να φτιάξεις μια επικερδής επιχείρηση σε αυτό το τομέα;
ΕΜ: Κατ ακρίβεια, είμαι σίγουρος ότι η ηλιακή
θα ξεπεράσει τα πάντα, 100% συμπεριλαμβανομένου το φυσικό αέριο.
(Χειροκρότημα) ΚΑ: Πώς;
ΕΜ: Είναι αναγκαίο. Αλλιώς θα έχουμε σοβαρό πρόβλημα.
ΚΑ: Ναι αλλά δεν πουλάς ηλιακούς συλλέκτες σε πελάτες.
Τι κάνεις;
Ε.Μ: Κατ ακρίβεια πουλάμε. Μπορείς να αγοράσεις ένα ηλιακό σύστημα
ή μπορείς να νοικιάσεις.
Οι περισσότεροι επιλέγουν να νοικιάσουν.
Και το πλεονέκτημα της ηλιακής ενέργειας είναι
ότι δεν έχει λειτουργικά κόστη, ή κόστος συντήρησης,
απλά το εγκαθιστάς και τέλος.
Μπορεί να δουλεύει για δεκαετίες. Ίσως και αιώνα.
Έτσι, το κύριο θέμα είναι να ρίξεις κάτω το κόστος
της αρχικής εγκατάστασης,
και να ρίξεις τον προϋπολογισμό,
επειδή ο τόκος-- αυτοί είναι οι δύο παράγοντες που καθορίζουν το κόστος των ηλιακών συλλεκτών.
Και είχαμε τεράστια πρόοδο σε αυτό το τομέα,
και γι' αυτό είμαι βέβαιος ότι θα ξεπεράσουμε το φυσικό αέριο.
Κ.Α: Η πρόταση σου λοιπόν στους καταναλωτές είναι,
μην πληρώνετε τόσο για προκαταβολή.
ΕΜ: Τίποτα. ΚΑ: Μην δώσετε τίποτα για προκαταβολή.
Θα εγκαταστήσουμε τους συλλέκτες στην οροφή σας.
Θα πληρώσετε αργότερα, πόσο καιρό διαρκεί μια συνηθισμένη ενοικίαση;
ΕΜ: Κανονικά είναι 20 χρόνια,
αλλά η κύρια πρόταση, επειδή απλά την υπαινίσσεσαι, είναι αρκετά απλή.
Χωρίς προκαταβολή, και ο λογαριασμός της ΔΕΗ πέφτει κάτω.
Αρκετά καλή ευκαιρία.
ΚΑ: Αυτό φαίνεται να συμφέρει τον καταναλωτή.
Χωρίς ρίσκο, πληρώνεις λιγότερα από όσο πληρώνεις τώρα.
Για σένα, το όραμα σου είναι --
Αυτού που εννοώ, σε ποιόν ανήκει η ηλεκτρική ενέργεια που παράγεται μακροπρόθεσμα;
Πώς βγάζει το κέρδος της η εταιρία;
ΕΜ: Στην ουσία,
η SolarCity συγκεντρώνει κεφάλαιο
από π.χ μια εταιρία ή μια τράπεζα.
Η Google είναι μια από τους μεγαλύτερους συνεταίρους μας.
Και έχουν μια προσδοκώμενη απόδοση για αυτό το κεφάλαιο.
Με αυτό το κεφάλαιο, η SolarCity αγοράζει και εγκαθιστά τους ηλιακούς συλλέκτες
και μετά χρεώνει τον ιδιοκτήτη ή τον ιδιοκτήτη της επιχείρησης
ένα μηνιαίο ποσό, το οποίο είναι λιγότερο από τον λογαριασμό του ηλεκτρικού ρεύματος.
ΚΑ: Αλλά και εσύ ο ίδιος έχεις ένα μακροπρόθεσμο εμπορικό κέρδος από τη παραγόμενη ενέργεια.
Στην ουσία δημιουργείς ένα νέο διανεμημένο είδος κοινής ωφέλειας.
ΕΜ: Ακριβώς. Ανέρχεται σε ένα τεράστιο
διανεμημένο είδος κοινής ωφέλειας.
Πιστεύω είναι καλό πράγμα, επειδή επικρατούσε αυτό το μονοπώλιο
για τόσο καιρό, και ο κόσμος δεν είχε άλλη επιλογή.
Έτσι ουσιαστικά είναι η πρώτη φορά
που υπάρχει ανταγωνισμός για αυτό το μονοπώλιο,
επειδή μέχρι τώρα οι γραμμές διανομής άνηκαν στις εταιρίες
παραγωγής εξ ολοκλήρου, ενώ τώρα το έχεις στην οροφή σου.
Πιστεύω ότι προσφέρει ενδυνάμωση
στους ιδιοκτήτες σπιτιών και επιχειρήσεων.
Κ.Α: Και φαντάζεσαι ένα μέλλον
όπου η πλειοψηφία της ενέργειας στην Αμερική,
μέσα σε μία ή δύο δεκαετίες η ακόμη και κατά τη διάρκεια της ζωής σου θα είναι ηλιακή;
ΕΜ: Είμαι 100% σίγουρος ότι θα έχουμε μια πληθώρα ηλιακής ενέργειας
και πολύ πιθανόν και πλειοψηφία,
προβλέπω ότι θα είναι πληθώρα σε λιγότερο από 20 χρόνια.
Έβαλα στοίχημα με κάποιον -- Κ.Α: Πώς ορίζεις την πληθώρα;
ΕΜ: Περισσότερη παραγωγή ηλεκτρισμού από ηλιακή ενέργεια παρά από άλλες πηγές.
ΚΑ: Με ποιόν έβαλες το στοίχημα;
ΕΜ: Με ένα φίλο που θα παραμείνει ανώνυμος.
ΚΑ: Έλα, μεταξύ μας. (Γέλια)
ΕΜ: Έβαλα αυτό το στοίχημα πριν από 2 - 3 χρόνια,
έτσι σε περίπου 18 χρόνια,
πιστεύω θα έχουμε περισσότερο ηλεκτρισμό από ηλιακή ενέργεια παρά από όποια άλλη πηγή.
ΚΑ: Εντάξει, ας πάμε πίσω σε ένα άλλο στοίχημα που έβαλες
με τον εαυτό σου, ένα κάπως τρελό στοίχημα.
Έβγαλες κάποια χρήματα από τη πώληση του PayPal.
Αποφάσισες να χτίσεις μια διαστημική εταιρία.
Γιατί στο καλό θα το έκανε αυτό κάποιος;
(Γέλια)
ΕΜ: Η αλήθεια είναι μου κάνουν συχνά αυτή την ερώτηση.
Άτομα λένε, «Άκουσες το ανέκδοτο για τον τύπο
που έκανε μια μικρή περιουσία στη διαστημική βιομηχανία;»
Η ατάκα προφανώς είναι, «Ξεκίνησε με μια μεγάλη».
Συνήθως λέω στο κόσμο, ήθελα να βρω τον πιο γρήγορο
τρόπο να μετατρέψω μια μεγάλη περιουσία σε μια μικρή.
Και με κοιτούσαν με ένα ύφος, «Είναι σοβαρός;»
ΚΑ: Και παραδόξως, ήσουν. Τι συνέβηκε;
ΕΜ: Σχεδόν δεν τα καταφέραμε.
Φτάσαμε πολύ κοντά στην αποτυχία,
αλλά καταφέραμε να το ξεπεράσουμε το 2008.
Ο στόχος του SpaceX είναι να αναπτύξει την πυραυλική τεχνολογία,
και συγκεκριμένα να λύσει ένα πρόβλημα
το οποίο πιστεύω είναι ζωτικής σημασίας
στο δρόμο της ανθρωπότητας να δραστηριοποιηθεί στο διάστημα,
και το οποίο είναι να φτιάξουμε έναν πλήρως επαναχρησιμοποιήσιμο πύραυλο.
ΚΑ: Θα μπορέσει η ανθρωπότητα να δραστηριοποιηθεί στο διάστημα;
Αυτό είναι ένα όνειρο που είχες από μικρός;
Ονειρευόσουν τον Άρη και τι υπάρχει πιο πέρα;
ΕΜ Έφτιαχνα πυραύλους όταν ήμουν μικρός,
αλλά δεν πίστευα ότι θα ασχολούμουν με αυτό.
Το έβλεπα κυρίως σαν μια ερώτηση του τύπου
ποια είναι τα πράγματα που πρέπει να συμβούν έτσι ώστε
να έχουμε ένα συναρπαστικό και ενδιαφέρον μέλλον;
Πιστεύω ότι υπάρχει μια βασική διαφορά,
εάν φανταστείς ένα μέλλον, όπου
η ανθρωπότητα δραστηριοποιείται στο διάστημα,
εξερευνάει αστέρια, άλλους πλανήτες,
πιστεύω αυτό είναι πολύ πιο συναρπαστικό,
σε σύγκριση με ένα μέλλον όπου είμαστε για πάντα περιορισμένοι στη Γη
μέχρι να συμβεί ένα ενδεχόμενο κατακλυσμικό γεγονός.
ΚΑ: Έχεις καταφέρει με κάποιο τρόπο να μειώσεις το κόστος
κατασκευής ενός πυραύλου κατά 75%, αναλόγως πώς το υπολογίζεις.
Πώς στο καλό το κατάφερες αυτό;
Η NASA προσπαθούσε χρόνια να το πετύχει αυτό. Πώς τα κατάφερες;
ΕΜ: Είχαμε σημαντικές προόδους
στην τεχνολογία της ατράκτου, των μηχανών,
των ηλεκτρονικών και της διαδικασίας εκτόξευσης.
Υπάρχει μια μεγάλη λίστα από καινοτομίες
που έχουμε βρει τις οποίες
είναι λίγο δύσκολο να τις εξηγήσω σε αυτή τη συζήτηση, αλλά --
ΚΑ: Όχι επειδή θα ήταν πιθανό να σε αντιγράψουν, έτσι;
Δεν έχετε δηλώσει κάποιο δίπλωμα ευρεσιτεχνίας. Το βρίσκω πολύ ενδιαφέρον.
ΕΜ: Όχι δεν τα έχουμε κατοχυρώσει. ΚΑ: Και ο λόγος είναι επειδή
είναι πιο επικίνδυνο να τα δηλώσεις παρά όχι.
ΕΜ: Επειδή οι κύριοι ανταγωνιστές μας είναι κυβερνήσεις,
η επιβολή των κατοχυρώσεων είναι αμφισβητήσιμη. (Γέλια) (Χειροκρότημα)
Κ.Α: Αυτό είναι πάρα πολύ ενδιαφέρον.
Αλλά η μεγαλύτερη καινοτομία είναι ακόμη μπροστά,
και είναι κάτι στο οποίο δουλεύετε τώρα. Πες μας λίγο γιαυτό.
ΕΜ: Ναι, η μεγάλη καινοτομία --
ΚΑ: Μάλλον, ας παίξουμε και το βίντεο και μπορείς να μας εξηγείς ταυτόχρονα τι συμβαίνει.
ΕΜ: Φυσικά. Λοιπόν, το πρόβλημα με τους πυραύλους είναι το γεγονός
ότι είναι αναλώσιμοι.
Όλοι οι πύραυλοι που υπάρχουν σήμερα είναι πλήρως αναλώσιμοι.
Το διαστημικό λεωφορείο ήταν μια προσπάθεια για ένα επαναχρησιμοποιήσιμο πύραυλο,
αλλά ακόμη και το κυρίως μέρος του λεωφορείου πετιόταν κάθε φορά,
και τα μέρη που ήταν επαναχρησιμοποιήσιμα
χρειάζονταν 9 μήνες και 10.000 άτομα για να γίνουν ξανά έτοιμα για πτήση.
Έτσι το διαστημικό λεωφορείο κατέληξε να κοστίζει 800 εκ. ευρώ για κάθε πτήση.
Προφανώς αυτό δεν ικανοποιεί τα κριτήρια μας --
ΚΑ: Τι συνέβη εκεί; Είδαμε κάτι να προσγειώνεται;
ΕΜ: Ακριβώς. Είναι σημαντικό τα μέρη του πυραύλου που χωρίζονται κατά τη διάρκεια της πτήσης,
να μπορούν να γυρνούν πίσω, να μεταφέρονται στο σημείο εκτόξευσης
και να είναι ξανά έτοιμα σε ζήτημα ωρών για πτήση.
ΚΑ: Ουάου. Επαναχρησιμοποιούμενος πύραυλος. ΕΜ: Ναι. (Χειροκρότημα)
Αυτό που πολύς κόσμος δεν αντιλαμβάνεται είναι ότι,
το κόστος των καυσίμων, του προωθητικού, είναι πολύ χαμηλό.
Είναι σαν να γεμίζεις ένα τζετ.
Το κόστος του προωθητικού είναι περίπου 0.3 % του
συνολικού κόστους του πυραύλου.
Μπορείς να πετύχεις μια 100-πλάσια βελτίωση
του κόστους της διαστημικής πτήσης
εάν καταφέρεις να επαναχρησιμοποιήσεις αποτελεσματικά τον πύραυλο.
Γι' αυτό είναι τόσο σημαντικό.
Κάθε μέσο μεταφοράς που έχουμε,
είτε αεροπλάνα είτε τραίνα, αυτοκίνητα, ποδήλατα, άλογα,
όλα είναι επαναχρησιμοποιούμενα, εκτός από τους πυραύλους.
Έτσι πρέπει να λύσουμε αυτό το πρόβλημα εάν θέλουμε να εξερευνήσουμε το διάστημα.
Κ.Α: Μου έκανες μια ερώτηση νωρίτερα,
πόσο δημοφιλής θα ήταν οι κρουαζιέρες
εάν μετά το ταξίδι έπρεπε να καις το πλοίο. ΕΜ: Μερικές κρουαζιέρες προφανώς είναι πολύ προβληματικές.
Κ.Α: Σίγουρα πιο ακριβές.
Αυτή είναι μια πιθανώς πλήρης ανατρεπτική τεχνολογία,
και υποθέτω, χτίζει τον δρόμο για τα όνειρα σου να πάρουν μορφή,
κάποια στιγμή να μεταφέρουμε μεγάλο ποσοστό της ανθρωπότητας στον Άρη.
Θα ήθελες να δεις μια αποικία στον Άρη.
ΕΜ: Ναι, ακριβώς. Το SpaceX, ή ένας συνδυασμός
από εταιρίες και κυβερνήσεις, πρέπει να προχωρήσουν μπροστά
προς την κατεύθυνση της εγκαθίδρυσης ζωής σε πολλούς πλανήτες,
στην εγκαθίδρυση μιας βάσης σε άλλο πλανήτη,
στον Άρη -- είναι η πιο ρεαλιστική επιλογή --
και να προχωρήσουμε από εκεί
μέχρι να έχουμε πραγματικά ένα διαπλανητικό είδος.
ΚΑ: Πώς προχωράει λοιπόν το σχέδιο «να χρησιμοποιείται ξανά»,
Αυτό που είδαμε ήταν ένα βίντεο προσομοίωσης.
Ποιες είναι οι εξελίξεις;
ΕΜ: Είχαμε πρόοδο πρόσφατα με κάτι που ονομάζουμε
Πρότζεκτ Αλογάκι της Παναγίας,
όπου κάνουμε δοκιμές στο κομμάτι της κάθετης προσγείωσης,
η τελική κάθοδος η οποία είναι αρκετά πολύπλοκη.
Είχαμε μερικές καλές δοκιμές.
ΚΑ: Μπορούμε να το δούμε αυτό; ΕΜ: Ναι.
Για να σας δώσουμε μια αίσθηση του μεγέθους,
ντύσαμε ένα καουμπόι σαν Τζόνι Κας
και δέσαμε το ανδρείκελο στον πύραυλο. (Γέλιο)
Κ.Α: Ωραία, ας δούμε το βίντεο τότε,
επειδή άμα το καλοσκεφτείς είναι πράγματι εκπληκτικό.
Δεν το έχετε ξαναδεί ποτέ αυτό. Εκτοξεύεται ο πύραυλος και μετά --
ΕΜ: Ναι, ο πύραυλος αυτός έχει το ύψος ενός
12-όροφου κτιρίου.
(Εκτόξευση πυραύλου)
Τώρα αιωρείται στα 40 περίπου μέτρα,
και συνεχώς ρυθμίζει
τη γωνία, την εκτροπή της κύριας μηχανής
και διατηρείται με τους προωθητήρες αερίου του άνθρακα.
ΚΑ: Πόσο κουλ είναι αυτό; (Χειροκρότημα)
Έλον, πώς το έχεις καταφέρει αυτό;
Αυτά τα πρότζεκτ είναι τόσο -- Paypal, SolarCity,
Tesla, SpaceX, είναι τόσο διαφορετικά μεταξύ τους,
τόσο φιλόδοξα σε μια μεγάλη κλίμακα πρότζεκτ.
Πώς το καλό ένας άνθρωπος έχει καταφέρει
να καινοτομήσει σε τόσο μεγάλο βαθμό;
Τι το ξεχωριστό έχεις;
ΕΜ: Δεν ξέρω.
Δεν έχω μια καλή απάντηση.
Δουλεύω πολύ. Πάρα πολύ.
ΚΑ: Έχω μια θεωρία. ΕΜ: Εντάξει.
ΚΑ: Η θεωρία μου είναι ότι έχεις μια ικανότητα
να σκέφτεσαι σε ένα συστηματικό επίπεδο σχεδιασμού
το οποίο ενσωματώνει σχεδιασμό, τεχνολογία και επιχειρηματικότητα,
αν το TED ήταν TBD, σχεδιασμός, τεχνολογία και επιχειρηματικότητα,
σε ένα πακέτο,
το συνθέτεις με ένα τρόπο που ελάχιστοι άνθρωποι μπορούν να το κάνουν --
και το κυριότερο -- έχεις τρελή αυτοπεποίθηση
σε αυτό το πακέτο, τόση ώστε να παίρνεις τρελά ρίσκα.
Ποντάρεις την περιουσία σου, και το έχεις κάνει πολλές φορές αυτό.
Δηλαδή, σχεδόν κανένας δεν μπορεί να το κάνει αυτό.
Μπορούμε να έχουμε λίγη από τη μυστική σου σάλτσα;
Μπορούμε να την προσθέσουμε στο εκπαιδευτικό μας σύστημα; Μπορεί κάποιος να μάθει από εσένα;
Είναι πραγματικά εκπληκτικό αυτό που έχεις καταφέρει.
ΕΜ: Ευχαριστώ. Ευχαριστώ πολύ.
Πιστεύω ότι υπάρχει ένα καλό πλαίσιο σκέψης.
Η φυσική. Ξέρεις, η λογική πίσω από τις θεμελιώδεις αρχές.
Γενικά πιστεύω -- αυτό που εννοώ είναι,
ανέλυσε τα πράγματα στις θεμελιώδεις αρχές τους
και ανέπτυξε προς τα πάνω,
σε αντίθεση με το να σκέφτεσαι με αναλογίες.
Περνάμε όλη μας τη ζωή σκεπτόμενοι με
αναλογίες,
που στην ουσία σημαίνει αντιγράφω αυτό που κάνουν άλλοι με ελαφρές διαφοροποιήσεις.
Και είναι κάτι που πρέπει να κάνεις.
Αλλιώς δε θα μπορούσες να βγάλεις τη μέρα, πνευματικά.
Αλλά όταν θέλεις να χτίσεις κάτι καινούργιο,
πρέπει να εφαρμόσεις την προσέγγιση της φυσικής.
Η Φυσική στη ουσία είναι η προσπάθεια να ανακαλύψεις
καινούργια αντί-διαισθητικά πράγματα, όπως η κβαντομηχανική.
Είναι όντως αντί-διαισθητικό.
Πιστεύω ότι είναι ιδιαιτέρα σημαντική ικανότητα,
και επίσης πρέπει να δίνεις σημασία στις αρνητικές κριτικές,
να την επιδιώκεις, ιδιαίτερα από φίλους.
Ίσως ακούγεται απλή συμβουλή,
αλλά σχεδόν κανείς δεν το κάνει,
και είναι εξαιρετικά βοηθητικό.
ΚΑ: Αγόρια και κορίτσια που παρακολουθείτε, μελετάτε φυσική.
Μάθετε από αυτό τον άνθρωπο.
Έλον Μασκ, μακάρι να είχαμε όλη τη μέρα, αλλά σε ευχαριστώ πολύ που ήρθες στο TED.
ΕΜ: Ευχαριστώ. ΚΑ: Ήταν απίστευτο. Ήταν πάρα πάρα πολύ κουλ.
Κοίτα τι γίνετε. (Χειροκρότημα)
Κάνε μια υπόκλιση. Αυτό ήταν φανταστικό.
Ευχαριστώ πάρα πολύ.